**Koronavairusi (KOVITI-19) Coronavirus (COVID-19): Faamatalaga mo sui auai NDIS**

Ua matou malamalama o le toatele o outou ua fā’atu ma popole i lou soifua manuia ma ala e maua ai fesoasoani mai le NDIS i mea o mana’omia .

O loo matou galulue ma auaunaga NDIS ia mautinoa ai ua latou malamalama i mea e ao ona fai pe a faatino galuega lagolago ma auaunaga.

**Ki autū**

* O loo matou galulue ma auaunaga ina ia latou malamalama i mea e ao ona fai ia faaauau ai ona lagolago ia oe.
* Ua iai se masalosaloga o le a toatele tagata Ausetalia o le a pisia i le COVID-19. O lona faaiuga la, atonu o le a iai nisi auaunaga ma lagolago a NDIS o le a lē mafai ona fesuia’i mo oe.
* Atonu o lona uiga lenei:
* e ono faatino le auaunaga ma le lagolago a NDIS mo oe e seisi tagata faigaluega
* o nisi auaunaga ma lagolago e mana’omia le fesuia’i pe tolopō mo sina taimi
* e ono ofoina le lagolago a le auaunaga ise isi auala (mo faata’ita’iga , Skype)
* o nisi nofoaga e masani ona e asiasi iai atonu ua tapunia, e pei o fale tifaga.

| E tāua tele lou nofo saogalemū. O lou maua o le lagolago poo auaunaga ise nofoaga e tumu ai tagata, o le a mana’omia loa ona suia nei auaunaga ma le lagolago mo oe. O le tumutumu o tagata ise nofoaga e mafai ona lamatia ma faateteleina ai le ono pisia o oe i le vairusi.E tāua tele foi lea i au filifiliga ia faia ma le faaeteete poo fea ete alu iai a’o ai fo’i ete alu e vaai. O auala nei e puipui ai oe ma isi tagata mai le latalata i le pisia i le vairusi. |
| --- |

**Faamoemoega o sui auai NDIS**

E ao ona e faamoemoe o le a faia e lau auaunaga mea e sili ona lelei e:

* tausi ai lou saogalemū mai le lamatia i mea lē talafeagai e ono pisia ai i le vairusi. E aofia ai le mautinoa lelei ua iloa e le aufaigaluega fufulu o latou lima ma faamalieina le faamamalu o le va o tagata e mana’omia
* faailoa mai ia oe pe afai e iai se fesuia’iga i le lagolagoina o oe, ose faata’ita’iga ua le mafai ona alu mo au gaioiga faatino e masani ai
* tumau ai pea auaunaga ma le lagolago lea ete faamoemoe iai mo lou saogalemū ma lou soifua maloloina.

Ua matou tuuina atu i auaunaga NDIS faamatalaga e lagolago ai i latou ia malamalama i mea e ao ona latou faia, ma auala e tausia ai lou saogalemū pe a faatino galuega lagolago.

E tāua tele le fai ma faafesoota’i au auaunaga. Afai ua e nofo ise nofoaga na o oe, talosaga i au auaunaga ini auala e mafai ona lagolago atu ai ia te oe, e ala i le faamamalu o le va o tagata faatagaina, poo le aunoa ma ni fonotaga faafesaga’i.

**Aiā tatau o sui auai NDIS**

E iai aiaiga manino [NDIS Code of Conduct](https://www.ndiscommission.gov.au/providers/ndis-code-conduct) ma [NDIS Practice Standards](https://www.ndiscommission.gov.au/providers/ndis-practice-standards) ua ao i tagata faigaluega ma auaunaga ona tausia lelei.

Ua faasino tonu foi nei tulaga i mea ua tutupu i le taimi nei.

**E faapefea ona fai se faaseā e uiga ise auaunaga**

Afai ete faalogoina ua leai sou saogalemū poo ua leai sou fiafia i tulaga o le lagolago ma auaunaga ua fai mo oe – e tusa lava pe fesoota’i pe leai nei mataupu aga’i i COVID-19 – e tāua tele ona iloa e mafai ona e talanoa mai ia matou e tusa ma ou atugaluga. O le talanoa mai o le mea pito sili lea.

Afai o loo e i Niu Saute Uelese, Ausetalia i Saute, le Teritori o le Taulaga o Ausetalia, Teritori i Matū, Kuiniselani, Vitoria poo Tasemania, e mafai ona fai mai sau faaseā ia matou e ala i le:

* Telefoni: 1800 035 544 (telefoni o le fale e leai se totogi) poo TTY 133 677. E mafai ona faatonu se faamatala’upu.
* [National Relay Service](https://www.communications.gov.au/what-we-do/phone/services-people-disability/accesshub/national-relay-service) ma talosaga mo 1800 035 544.
* Faatumu ose [complaint contact form](https://forms.business.gov.au/smartforms/servlet/SmartForm.html?formCode=PRD00-OCF).

Afai o loo e i Ausetalia Sisifo ia faaauau pea faamolemole ona faafesoota’i [HADSCO](https://www.hadsco.wa.gov.au/home/) e fai ai sau faaseā se ia oo i le 30 Novema 2020.

**O alaga’oa a sui auai mai le NDIA**

E maua i le upega tafa’ilagi a NDIA [information for NDIS participants](https://www.ndis.gov.au/understanding/ndis-and-other-government-services/ndis-and-disaster-response) e tusa ma le COVID-19. E aofia ai alaga’oa e Faigofie Faitau (Easy Read resources), [frequently asked questions](https://www.ndis.gov.au/understanding/ndis-and-other-government-services/ndis-and-disaster-response#faq) ma faamatalaga fou e uiga i le tali atu a NDIA i le COVID-19.

Ua fautua le NDIA ia e talanoa ma lau auaunaga lea e lagolago ma fai auaunaga e sili ona e mana’omia ma ia mautinoa ua iai se alafua ua faatulagaina e faaauau ai le lagolagoina o oe.

A iai sau fesili pe mana’omia se fautuaga, faafesoota’i faamolemole le Ofisa Tutotonu NDIA i le 1800 800 110.

**Nisi faamatalaga, faailoa ma alaga’oa**

Asiasi le upega tafa’ilagi [Australian Government](https://www.australia.gov.au/) mo tala lata mai, tala fou ma fautuaga o le COVID-19.

Asiasi le [Department of Health website](https://www.health.gov.au/news/health-alerts/novel-coronavirus-2019-ncov-health-alert) mo faamatalaga o le COVID-19. Afai ua e popole e uiga i le faafesaga’i ma le COVID-19, e tatau ona faafesoota’i le laina tuusa’o o le Koronavairusi a le Matagaluega Soifua Maloloina i le **1800 020 080**.

O le Komisi NDIS ’s [COVID-19 participant information webpage](https://www.ndiscommission.gov.au/participants/covid-19-people-disability) e maua ai sootaga fou, a’oa’oga, faailoa ma isi alaga’oa.